Sekerheidswagte in KZN in spervuur | Maroela Media
Kommer heers oor die toename in aanvalle op sekerheids- en reaksiebeamptes in KwaZulu-Natal. Verskeie sulke aanvalle is die afgelope jaar in dié provinsie aangemeld en volgens Reaction Unit South Africa (Rusa) word die aanvalle net al hoe meer brutaal.
Beamptes van verskeie private sekerheidsmaatskappye en ambulansdienste oor die hele KwaZulu-Natal het vanjaar al op voorvalle reageer waar sekerheids- en reaksiebeamptes aangeval is. Van die beamptes is vermoor, terwyl ander met ernstige beserings weggestap het.
In een so 'n voorval is 'n reaksiebeampte van National Security Verulam van sy vuurwapen beroof terwyl hy in sy motor gesit het. Die rowers het op sy motor losgebrand terwyl hulle op die vlug geslaan het.
In nóg 'n voorval in Desember is 'n veiligheidswag doodgeskiet en twee van sy kollegas gewond in 'n verbyry-skietery in Umdloti.
Volgens Prem Balram, woordvoerder van Rusa, word beamptes meestal in lokvalle gelei en vir hul wapens doodgeskiet.
"In die meeste voorvalle was die beamptes in uniform geklee en het in gemerkte reaksievoertuie gery. Dit kon nie bevestig word of hulle aan diens was ten tyde van die aanval nie," sê Balram.
In ander voorvalle wat aangemeld is, is sekerheidsbeamptes met skerp voorwerpe gesteek en geen waardevolle items gebuit nie. Hierdie beamptes was óf op pad na die werk óf op pad huis toe.
Die motief agter dié aanvalle is nie bekend nie.
Balram waarsku reaksie- en sekerheidsbeamptes in die provinsie om te alle tye paraat te wees.
'Ons het nie genoeg kapasiteit' – Eskom
KZN is nou meer gevaarlik as wat Gauteng ooit was.Die sindikate in KZN beweeg ongehinderd en sal sonder om 'n oog te knip doodmaak as hulle weerstand ervaar.Bly weg en skeduleer jou vakansies eerder in die Kaap.
Raak asb ontslae van Cele!
Die motief in onbekend?? Hulle word aangeval vir hulle vuurwapens.
Kan jou belowe Cele gaan slegs mense waarsku, hulle gaan nie aan n plan dink nie. Dit is dieselfde met die 'hotspots' in Gauteng. Jy word gevra om die areas te vermy, maar niks word aan die probleem gedoen nie. Tragies
Ons gemeenskappe moet begin om met sekerheid personeel en polisie en mediese dienste saam te werk. Hulle behoort diesulkes ook te beskerm en te omhels vir die werk wat hulle doen. Ondersteuning van gemeenskappe is belangrik vir suksesvolle polisiëring.
Moontlik word negatiwiteit teen polisiëring aktiwiteite aangeblaas deur misdadigwrs aan die een kant en uniform personeel, ek glo dot is die minderheid, wat magsbehep of korrup of bloot lui of bang is.